अल्वी के शुरुआती दिनों की बात करें तो ऐसा कहा जाता है कि स्कूल के दिनों से ही आरिफ उर रहमान अल्वी का राजनीति में खास लगाव था। 'डेंटिस्ट' बनने के लिए पढ़ाई करते हुए कॉलेज के दिनों में भी आरिफ अल्वी तत्कालीन राष्ट्रपति जनरल अयूब खान के खिलाफ प्रदर्शनों में सक्रिय रहे। जिसके बाद 1979 में उन्होंने फुलटाइम नेता के रूप में सियासत में प्रवेश किया और साल 1996 में उन्होंने इमरान खान की पार्टी पीटीआई का दामन थामकर चुनावी मैदान में उतरे। उन्हें कम समय में ही पीटीआई के सिंध प्रांत का अध्यक्ष बनाया गया। बता दें कि अल्वी को 2013 में पहली राजनीतिक जीत मिली है, इससे पहले उन्होंने 1997 और 2002 में भी आम चुनाव लड़ा था, लेकिन असफल रहे हैं।